
DE 


INSTAURANDO 


DISSERTATIONEM 

AUCTORITATE  ORDINIS  PHILOSO- 
PHORUM  AMPLISSIMI 

DIE   XI.  AUG.  MDCCCXXXVIII. 

PVBLICE  DEFENDENDAM 
SCRIPSIT 

CHBIST.  RUD.  HEim.  PUCHTA, 

PHIL.    DOCTOB,    OBDINI    THEOL.   BEPETENTI8    TITVLO   ADDITUS. 


ERLANGAE , 


TVPIS    KC  NSTMAIilNIANIS. 


Jt  erscrutanti    inihi   saepcnutnero    animoque 
perpendenti,  quaenam  sit  reeta  rerumque  ve- 
ritati  aptissima  pbilosophandi  ratio,  praecipue 
cum  hac  ipsa  aetate  in  summam  veteris  artis 
perturbationem  inciderim,    et   tum  prope  om- 
nium  philosophicarum  rerum  discrimen  denuo 
agitatum,  tum  principia  ipsa  elementaque  doc- 
trinae  gravissimo   certamine  jactata   videam; 
nullum  certe,  donec  decisa  illa  lis  est,   inve- 
niri  posse   videtur   adjumentum,   nisi  ad  sim- 
plicissimam  quandam  cogitandi  methodum  vel 
regulam  confugerimus,  quae  mihi  quidem  haec 
vidctur   esse:     decere    quidem    philosophari, 
nulla    tamcn    de   re  philosopbari  non  decere. 
Id  enim  inter  omnes  constat,  arti  philosophi- 
cae  eum  ceteris  artibus   hoc  convenire,  quod 
modus  vel  uti  dicunt  methodus  agendi  ab  ipsa 
re,  de  qua  agitur,  differat;  neque  id  quidem 
aeterna  quadam    et  ut  ita  dicam  coelesti  ra- 
tione   (hoc   enim   negant),   sed  pro  humana 
nostra    et    temporali    necessitudine ,    ex   qua 
ipsius   studii  quod  Graecorum  maximus  amo- 


reni  sapicntiac  aptissinic  nominavit,  tam  vigor 
quani  varietas    oritur  ac  rcdundat.     ftuod  ne 
illi  quidcm  abncgabunt,    qui    summam  scicn- 
tiac  laudcm  cx  co  potissimum  diccndi  gcnere 
quaercndam    csse    statuunt,     quo    discrimeii 
ipsum  quasi  solutum  apparcat,  proque  varic- 
tate  unitas,  pro  libcrtatc  ncccssitas,  pro  am- 
plitudine   copiaque   rerum   ipsius   numinis  vcl 
nominis  pcrfcctio   expressa  cssc  ac  dcscripta 
videatur.     Hoc  enim  ipsum  nonnisi  fincm  csse 
atque    exitum    totius    artis    ipsi  conccsscrunt; 
primordia  vero  et  fundamcnta  scicntiae  in  illo 
ipso   discrimine    posita   sunt,    quo    fit   ut  ars 
philosopbandi  nonnisi  modum  ac  formam ,  re- 
rum   autcm   ipsa   varietas   materiam    discendi 
doccndique  pracbeat.     Q.uare  si  quis   (ut  Ci- 
ceroniano  scrmone  utar)  omissis  rcctissimis  at- 
que  honcstissimis  studiis  rei  et  vcritatis,  con- 
sumit    omnem    opcram   in   pracmatura  utrius- 
que     causae    permixtione,     quam    absohitam 
vocare    solcnt    cognitioncm,     quae    tamcn   re 
vera  nonnisi  diccndi  imo  fabulandi  exercitatio 
est,  is  inutilis  sibi,  pcrniriosus  doctrinae  civis 
alitur,     ncque   vcrac    philosophiac   quidquam, 
nisi   inanem    specicm   proferet;     qui    vero   ita 
eesc  armat  methodo  et  ut  ita  dicam  eloquen- 
tia    philosophiae ,    ut   rerum    gravitatcm    non 
debilitare  sed  defcndcre  potius  et  augcre  pos- 


sit,    is   mihi   vero   philosophi   nomine  dignus 
fore  videbitur. 

Ac  si  volumus  huius  rei,  quae  vocatur 
philosophia,  sive  artis,  sive  studii,  sive  exer- 
citationis  cuiusdam,  sive  facultatis  a  natura 
profcctae,  considcrarc  principium,  docebit  nos 
historia  ipsa,  rem  ita  scse  habere.  Nam  fuit 
tempus,  cum  homines  nondum  philosopharen- 
tiir;  res  autem  ipsae,  de  quibus  eraiit  philo- 
sophaturi,  nullum  quo  non  fuere  tempus  co- 
gitari  potcst.  Q.uapropter  eos  ipsos,  qui  anti- 
quissimis  temporibus  vel  maxime  hac  de  causa 
cxcelluerunt,  minime  ex  arte  quadam  ad  res, 
sed  ex  rcbus  ad  artein  venisse  certum  est. 
Nec  quidquam  interest,  utrum  ex  hac  an  ex 
illa  rerum  partc  sint  egrcssi;  taiita  enira  iig 
videbatur  rerum  essc  concinnitas,  ut,  qua  ex 
partc  proccdcrcnt,  etiam  ab  extrcmis  et  quasi 
vilissimis  ad  summa  quaeque  et  intima  paten- 
tcm  atquc  apertam  forc  viam  coelcsti  quadam 
divinatione  persuasum  sibi  habcrcnt.  Vide- 
batur  enim  illis  rerum  univcrsitas  aspicienda 
taiiquam  circulus  esse,  cuius  unum  ccntrum, 
latissime  tanien  profusa  esset  peripheria;  qua 
cuin  nos  ipsi  tcncremur,  summam  intcr  radio- 
rum  varietatcm  illud  tanquam  ccrtissimum  et 
firmissimum  esse  servandum,  ad  quod  omnes 
undique  possent  pervenire.     Ncque  vero   ex 

liis  tribiis  iinivcrsae  substantiac  attribiitis  scii 
argumentis  uuum  potissimum  quasi  sapientiae 
seopum  cligcbant,  scd,  ut  ipsa  rerum  natura 
nonnisi  tribus  simul  composita  et  perfccta  est, 
ita  solam  esse  sapientiam  eam  existimabant, 
quae    centrum    unacum    pcriplicria    radioque 

conccpisset. 

ftuodsi  bistoriam  pbilosopbiae  accuratiiis 
introspexeris ,    nc    ab   illis    quidcin,     qui    de 
iiatura  rerum  primi  quacsiverunt,  causam  ali- 
ter  tractatam  csse  videbis;  praesertim  cum  in 
ipsa  quam   consueverant  naturae  dcscriptione 
modum  quendam  ac  terminum  sibi  paravisscnt, 
ex  quo  disserendi  pbilosopbandique   ratio  om- 
nis  llccti  ac  limitari  possct.     De  natura  eniin 
itayicebant,   ut   eam  dividcrent  in  rcs  duas: 
ut   altera  esset  efficiens,    altera  aiitem  quasi 
buic  sc  praebens.     In  eo,  quod  cfticeret,  viiu 
esse  ccnscbant;    in  eo  autcm,   quod  efficere- 
tur,    materiam    quandam;    in    utroque    tamen 
utrumque.     Neque    enim  materiam  ipsam   co- 
haerere    potuisse,    si    nulla    vi    contincretur, 
ncquc    vim    adessc    sine    aliqua   matcria.   — 
Q.uodsi  veteres  de  sententia  sua  nos  ita  cer- 
tiores  faciunt,  quis  tandem  est  tam  rudis,  tam 
omnis  scientiae  expers,    quin    statim   sentiat, 
eam  ipsam,  quam  illi  rerum  naturam  descrip- 
serunt,  jam  philosopbiae  esse  naturani.   Nam 


in  pbilosopbia  quoque  discerni  possunt  tam 
causa  efficicns,  quae  ars  et  vis  est,  quam  ma- 
teria  sese  praebcns,  quae  est  rerum  veritas. 
Q,uid?  quod  in  eo  quoque  summum  nobis 
praebetur  similitudinis  spccimen,  quod  utram- 
que,  viin  et  materiam,  vel  arctissime  con- 
junctam  esse  docuerunt,  ueque  unam  sine 
altera  exstare.  Nam  et  boc  pbilosopbiae  de- 
cus  atque  ornamentum  est,  quod  tantis  coin- 
pagibus  cst  arctata,  ut  frustra  disjungcre  co- 
neris  artem  a  materia,  verbuiu  a  re,  vel  ut 
ita  dicam,  animum  a  corpore ;  et  ne  scintiilula 
dubitationis  mancat,  quidnam  sit  et  quam  in- 
genuum  naturaeque  ipsi  insitum  et  quasi  im- 
butum  pbilosopbandi  studium ,  neve  quisquam 
porro  audeat  dicere,  nonnisi  bominum  com- 
menta  fictitiasquc  nugas  ac  somnia  venerando 
hoc  pbilosopbiae  nomine  abusive  decorari, 
audiat  nunc  et  comperiat  a  nobis,  vel  sibi 
ipse  potius  dicat,  nil  esse  pbilosopbiam  nisi 
recupcrationein  altcrius  ao  sublimioris ,  imo 
subtilioris  naturae;  illius  enim  naturae,  quae 
in  spiritu  et  capite  nostro  sedem  ac  thronum 
habct;  quae  imago  est  et  apaugasma  omniuni 
reruin  crcatarum;  cujus  fulmina  notiones  sunt, 
quas  verborum  tonitrua  sequuntur;  cujustanto 
ac  tam  coclesti  imbuta  sunt  membra  spiritu, 
ut  cx  uno  totum ,    ex  toto  autcm  quidvts  re- 


viviscere  possit  ac  rcnasci.  Idcoque  ut  iii 
externa  rerum  natura  matcria  sine  vi,  corpus 
sine  animo  stupet  atque  extorpescit,  animus 
autem  sine  corpore  diffluit,  sic  in  pliilosophia 
quoque  res  sine  sensu  mortuae  sunt;  sensus 
vero  sine  rebus  omnino  niliil. 

Q,uare  si  quis  rectam  pliilosopliandi  viam 
voluerit  ingredi,   non    debebit  illius  Amafanii 
aut  Rabirii  similis  esse,   qui,   nulla   arte    ad- 
hibita,   de    rebus   ante    oculos  positis  vulgari 
sermone  disputant;    nihil  dcfiniunt,  nihil  par- 
tiuntur,    nihil  apta  interrogatione  concludunt, 
nullam  denique    artem   esse  nec    dicendi   nec 
disserendi  putant.  (Cic.  A.  Q,.  I.  5.).     Neque 
enim  hos,  ncque  illos  licet  scqui,   qui  nostra 
aetate  artem  ab  omni  vita  naturaque  vacuam 
atque  exhaustam  student  componere ;  qui  non- 
nisi  nomina    et  qualitates  notionesque  sciunt, 
quarum   perpetua   quasi  magicae  cujusdam  et 
occultae    formulae   incantatione    vastum  illum 
ac  horribilem  rerum  gurgitem  adstringere  co- 
nantur  et  lefercire.     Scilicet  per  omnia,  quae 
miro  verborum  labore  atque  summa  disputandi 
ambiguitate  miscere  potius  quam  evolvere  stu- 
dent,  ahenea  illa  et  irrefragabilis  Dyas,  Es- 
sendi  et  Sciendi,  Fiundi  et  Cogitandi,   Mate- 
riae   ac  Formae,    nunquam   victa,    nunquam 
confessa ,  nunquam  stare  coacta ,  denuo  sem- 


per  perrumpit  et  efFugit.     „Veteres  metaphy- 
jjsici,  ajunt,  cogitandi  facultatem  pkiris  aesti- 
^mabant,    quam    nostra    aetate    solitum    est. 
j^Nihil   enim  in  rebus  verum  ac  firmum  esse 
jjStatuerunt  5  nisi  quod  cogitatum  esset.     Non 
5,res   ipsas,    sed  res  tanquam  cogitatas,  «iv« 
„rerum  notiones  reales  esse  docueruiit."    Sed, 
mehercle,   quis  erit,   qui  realia  cogitet,    nisi 
ipse  antea  realis  sit?     Omnino  sane  cogitatio 
est  sunima  et  apex  reruin;  sed  ipsa  est  res, 
venit  ex  rebus,  rerum  ope  gignitur,     ftuodsi 
verum    cst,     Essc    et   Cogitare    in    cogitando 
fieri  unum,  hoc  verius  est:  Esse  et  Cogitare 
practcr    et    ante   cogitandum    esse    duo.      Et 
liunc  dualismum  explicare ,    viamque  aperire, 
qua  haec  dyas  in  monadem  colliquescat  —  hic 
Rhodus  est,  hic  salta.    Rccentiorum  autem  id 
nemo  praestitit;  conteuti  enim  fucrunt  taUbus 
vci^bis,    quae    sexcenties    apud    ilios    Icgere 
possumus:     „Esse  est  Cogitare,  Cogitare  est 
„Esse;  et  tamcn  Esse  non  est  Cogitare,  Co- 
„gitare  uon  est  Esse.     Purum  Esse  et  purum 
„NihiI    idem   est.      (Per  consequcntem   ratio- 
nem    illud   quoque  confitendum  erat;     Purum 
cogitare   et   purum    Nihil    idem    est.)      „Fieri 
est  Unitas  esscndi  et  nihili,"  etc.  etc.  verba, 
quae  per  se  clara  et  perspicua  sunt,  imo  cla- 
ritate   clariura   et   perspicuitatem   ipsam    per- 


mfmms^^s^msumimftmum--^ 

lustrantia;  quippc  quibus  nihil  cdicatur,  nisi 
quod  ab  infantia  quisquc  scnsit  ct  conipcr- 
tum  habct;  quod  a  modcstis  ita  cxprimitur: 
^Ncscio;  naturac  mcac  cst,  ncscirc;*^^  a  su- 
pcrbis  autcm:  ^^lnscitia  mca  vcra  scicntia 
est.«  — 

„Communis  vcro  hominum  scnsus  (ita 
jjdoccnt)  philosophiam  corrupit,  cum  veritatem 
^jrerum  in  scnsuali  ac  matcriali  rcalitatc  collo- 
^cavcrit,  neque  aliam  cogitationibus  substan- 
,,tiam  et  firmitatcm  tribucrit,  nisi  quae  iis  cx 
j^rebus  extcrnis  afllucrct.  Ita  vcro  ratio  se 
,,ipsa  abncgavit  ct  abjuravit;  nam  usquc  co 
,5scse  cxinanivit,  ut  nihil  csse  vcl  scire  scse 
jjConfitcrctur,  nisi  subjcctivam  veritatcm."  At 
61  communis  hominum  sensus,  philosophia 
corrupta,  id  invcnit,  rationcm  esse  jjSubjccti- 
vam  cognitioncm  5"  quid,  quacro,  nisi  vcrita- 
tem  ipsam  jam  invcntam  esse  confcssi  su- 
mus?  —  Equidcm  ncgo,  communcm  scnsum 
hoc  invcnisse.  Est  enim  summac  ac  pcr- 
fectae  scientiae ,  cognovisse  et  doccrc,  cur  ct 
quomodo  et  quatcnus  ratio  humaua  ,,subjcctica 
sit  veritas*)." 


*)  QiiHin  diversc  ab  his  novissimis  Scbolasticismi  arti- 
fieiis  olim  Beuedictus  Spinozu  rem  rerum  et  cttusam 
causarum   tractaverit^    jam    ipse   nobis    dicat.      Ita 

Jam   vero,    si    nova   ista   philosophandi 
methodus  ac  scholaj  quomodo  tribus  gradibus 


enim  scripsit:  „Ens  dlvidendum  cst  in  Ens,  quod 
„sua  natura  necessario  existit,  et  in  Ens,  cujus 
„essentia  non  involvit  existentiam  nisi  possibilem. 
„Hoc  ultimum  dividitur  in  substantiam  et  motum; 
„non  vero  in  substantiam  et  accidens.  IVam  accidens 
„nihil  est  praeter  modum  cogitandi."  —  Intelliffct 
enim  sine  dubio,  qui  sanae  mentis  est,  in  his  pau- 
cis  verbis  plus  veritatis  ac  cognitionis  conclusum 
esse,  quam  in  omnibus  eorum,  qui  Logicen  solam 
adorant,  libris  et  librorum  commentariis.  —  Ubi 
vero  Spinoza  ita  docere  pergit:  „Vita  est  vis,  per 
„quam  res  in  suo  Essc  perseverant.  Vis,  qua  Deus 
„in  suo  Esse  perseverat,  nihil  est  praeter  cjus  essen- 
„tiam.  Mutationes  in  Deo  nullum  habcnt  locum ; 
„nam  solus  cst  omnium  rerum  causa  et  a  nemine 
„patitur.  Omnis  enim  mutatio,  quae  a  voluntatc 
„dependet,  fit,  ut  subjectum  suum  in  meliorcm  mu- 
„tct  statum,  quod  in  ente  perfcctissimo  locum  ha- 
„berc  nequit"  —  summum  illum  novac  phiiosophiae 
auctorem  a  sc  ipso  descendissc  ac  delapsum  esse 
apparct.  Jam  ipsa  cnim  creatio,  quam  Spinoza 
tanquam  modiricationcm  seu  mutationcm  divinae  sub- 
stantiae  describit,  ex  illis  termiuis  non  amplificatio 
et  perfcctio,  scd  depravatio  potius  ac  degencratio 
aetcrni  numinis  nomiuari  debebat.  At  t^imen  si 
Spiuozac  rationalismum  cum  simulato  novorum  quo- 
rundam  rcalismo  c^mparamus,  ambabus  manibus  illius 
viri  imbeciliitatcm  vcrccundara  ac  severam  immodico 
nostrorum  dierum  corybautismo  anteponcmus. 

per  Kantium  et  Fichtiimi  usque  ad  extiemam 
Ilcgelianae  abstractionis  coiisummationem  per- 
fecta  et  expolita  sit,  accuratius  investigaveri- 
mus,   quis  erit,   quin   fateatur,   omnia,   quae 
supra  diximus,    ultimo   loco   confirmatum  iri? 
Illius  enim  Regiomontani  magistri  exploratio- 
nes  criticae    nihil  aliud   docuerunt,    nisi    hoc: 
modos   cognitionis   omnino   discernendos  esse 
a  rebus  ipsis.     Res  enim,  quales  pcr  se  sint, 
neutiquam    nullaque   ratione    possc    cognosci. 
Praedicata  vero  atque  accidentia,   quae  mens 
humana   rebus   attribuere  soleat,   nequaquam 
rebus  ipsis  inhaerere,  sed  nonnisi  modos  esse 
apparendi.     ftuaecunque  enim  de  rcbus  prae- 
dicentur,    e.   g.    colorcm,    saporem,    aestum, 
pondus,    luccm,    quin    etiain    primarias    illas 
quas   dicant    rerum   qualitates,   expansionem, 
locum,    materiam,    spatium ,    nihil    esse    nisi 
ideas   vel   formas   intuitionis  nostrae.     Itaquc 
Kantius  dupliccm  illam  et  ambiguam  cognitio- 
nis  naturam    plane  agnovit ,    neque  ullum  re- 
conciliandi   et   conjungendi    periculum    facere 
ausus   est.      ftuod   autem   ille   modestissimus 
vir   sibi   denegavit,    id    philosophus    Jcnensis 
niagno   ingenii   sui    strcpitu  praeceps    ac  pro- 
pediem  perficere  conabatur.     Docuit  enim,  res 
omnino   non    esse;    realcm    solam    esse  con- 
Bcientiam.     Quoniam  vero  omnia,  quae  antea 

rebus  erant  attributa,  jam  in  conscientia  crant 
ponenda,  tantum  abfuit,  ut  remedio  isti  vel 
amputationi  rerum  apud  aequales  laus  tribue- 
retur  perpetua,  ut  extemplo  a  tali  tamque 
arido  abstractionis  et  idealismi  apice  ad  sere- 
nos  profundosque  veri  realismi  fontes  rece-^ 
derent.  Attamen  anfractus  logici  nondum  ex-t 
perti  erant  omnes ,  restititque  Tubingensi  ma- 
gistro,  ingenti  cum  studio  ac  sudore  ultimum 
abstractionis  cacumen  tanquam  babylonicae 
turris  imponcre  coronidem.  Neque  infitiari 
possis,  huius  viri  laborem  summum  esse  at 
solidissimum ,  qui  ex  hominum  memoria  con- 
tra  naturam  susceptus  est.  Est  enim  in  hac 
rerum  et  dismembratione  et  commixtione  talis 
ae  tanta  iveqyela^  ut,  quicunque  huius  artificii 
vinculis  semel  implicati  sunt,  vcritate  ipsa  vix 
possint  expediri.  ftuis  enim  erit,  qui  illos 
doceat  aut  convincat,  quorum  confessio  ita 
scripta  est:  (cf.  Hegelii  Logices  Tom.  I.) 
5,A  principio  non  differunt  cogitare  et  essc. 
5,Vera  et  una  existentia  est  cogitatio.  Nihil 
5,extat,  praeter  notionem.  Logica  est  rcgnum 
5,purae  cogitationis;  idque  regnum  est  veri- 
5,tas  ipsa,  qualis  sine  velamcnto  est.  Argu- 
5,mentum  logiccs  Deus  est  pro  aeterna  sua 
5,ac  coelesti  natura,  ante  creationem  nunidi 
5,et  spiritus   humani.      Rccte   docuit   paganus 

jjiste  Anaxagoras,  qui  tov  rovv  priiicipiuin 
^,mundi  nominavit.  Substanfia  mundi  nil  nisi 
jjcogitatio  est.  Omuia,  quae  praeter  cogita- 
5,tionem  inveniuntur,  irrita,  vana,  vilia  men- 
jjdacia  sunt."  Haec  igitur  est  magna  illa  et 
a  multis  laudata  novissimi  temporis  doctrina, 
cui  jam  nomen  inditum  est  a  venerabili  ac 
honestissimo  viro,  qui  eam  jjmonismum  cogi- 
tationis"  praedicat, 

Nemini  tainen  absconditum  erit,  etiain 
in  hac  doctiina  veterem  illain  et  intricatam 
cogitandi  duplicitatcm  neutiquam  esse  supera- 
tam.  Naturam  enim  expellas  furca,  tainen 
usque  recurret.  Ergo  hic  quoque  objcctuin 
et  subjectum,  esse  et  scire,  veritas  et  certi- 
tudo,  extra  et  intia  sempcr  manent,  etiamsi 
totis  viribus  cogitaudo  surripiuutur,  abstra- 
huntur,  asportantur.  Est  eniin  id  ipsuin,  quod 
cogitat,  nempe  caput  humanum,  res  suminae 
et  incorrectae  rigidaeque  realitatis.  Q,uum- 
que  omnis  notionum  realitas,  uti  pro  se  quis- 
que  scit,  in  cerebro  consistat,  et  per  quinque 
sensus  excitetur,  neque  alia  nisi  hac  via  om- 
nino  cogitari  possit,  quid  juvat,  hac  via  per- 
fecta  a  tergo  negare  ac  dissimulare,  quod 
ipsa  conscientia  nostra  negare  ac  dissimulare 
non  potest.  Etenim  num  hoc  erit  rectae  et 
verae  conscientiae ,  nil  conscire  sibi  de  mira- 

bili  illa  et  magnifica  constructione ,  qua  quid- 
vis  cogitatum  et  cognitum  in  cerebri  cameris 
commovetur  ac  colligitur?  Ac  si  Hegelius 
ipse  hoc  concesserit  (docet  eniin),  veram  cog- 
nitionem  esse  nullam,  nisi  quae  rem  quam- 
libet  „in  momentorum  totalitate"  (ignoscat 
lector  benevolus  huius  verbi  barbariem  tanto 
viro)  cognovisset,  apertum  erit,  hanc  solam 
esse  ac  veram  j^momentorum  totalitatem," 
qua  genesis  cuiusvis  rei  a  materiali  principio 
usque  ad  spiritualem  conceptionem  et  consum- 
mationem  comprehensa ,  indagata ,  circum- 
scripta  sit.  Q,uodsi  ratum  ac  firmum  est,  haud 
diutius  illain  nominemus  veram  philosophandi 
methodum,  qua  res  omnino  circumvertitur, 
idquc  principium  statuitur,  quod  manifesto 
ultimum  atque  extremum  est.  Atqui  humanus 
spiritus  et  humanae  cogitationes  extreinae 
sunt  ultimaeque  res;  a  quibus  philosophia 
cum  incipitur,  nescio  caecitati  cuidam  ingenii, 
an  cordis  mendacio  malis  imputare. 

Si  tamen  erit,  cui  de  his  sententiam 
tulisse  videar  justo  severiorem,  is  utinam  ex 
universa  hodiernae  doctrinae  mole  certi  ali- 
quid  ac  firmi  nobis  affcrat.  Eo  enim  molestiae 
jam  venimus,  ut,  quum  innumeris  singuloruin 
contentionibus  disciplina  sit  implicata  et  tur- 
bata,    neque    importunius    quidquam   cogitari 

I^ossit   quam  philosophia,   si  a  probissimis  ct 
hoiicstissiinis  hominibus  intcrrogamur,  quacnam 
sit  tam  varii  opcris  origo  et  linis,  ncquaquam 
habcamus,   quod  ex  communi   philosophorum 
asscnsu  respondcre  iiccat;    cui  malo  vci  sin- 
cerrimus  arbiter   occurrere  non  potcrit,    quin 
ex  tanto  dcfinitionum  ac  limitationum  strcpitu 
et  concursu  quain  primum  ad  apcrta  et  inge- 
nua  cogitandi  elcmcnta  ac  primordia  disputa- 
tioncm  rcmovere  vel  potius  contrahere  audcat* 
Ncmo    enim   ultro  ncgabit,    ex   his  principiis 
omncm    philosophiam   excrevisse    sursumque 
tcndisse,   doncc    rcs  simplex   ac  parva  ad  id 
exaltationis   et   dilatationis   vcncrit,   ubi   uni- 
vcrso  ipsi    similis   sit,   cujus   immcnsa  spatia 
et  loca   proptcrca  a  nemine   possunt  circum- 
scribi,  quia  ultra  visum  atquc  intellcctum  plane 
in  ipsuin  nihil  ac  vacuum  tcndunt.    Sicuti  vcro 
hoc  nihil  ac  vacuum  nonnisi  una  facies  prisci 
Jani  est,    qucin   pcr  antiquissimam   rclationis 
catcgoriam    exstitisse    tradunt,   ita  hic  rcccn- 
tioris   doctrinac   nihilismus   vcl  idealismus  ab 
altera    parte    Aliquid   ipse    postulat,    quod 
distinctius,  firmius,  plenius,  iino  visibilius  sit, 
quam  ipsa  visibilitas.      Ad   id  autcm  cognos- 
cendum  nostra  disputandi  mcthodus  ac  facul- 
tas    brevissima    quaque    via   progredi    studct 
et  conatur.     Quodsi  quispiam   invcncrit,   ipsa 

clavis  ac  cardo  universae  philosophiae  appa- 
rcbit. 

Atque  ad  hanc  exoptatam  studii  humani 
metam  nos  propius  jam  accessisse,  neque 
procul  abfuturam  esse  illam  aetatcm,  cui  sum- 
ma  et  ultiina  scientiae  nostrae  perfectio,  ve- 
teris  dissensionis  placatio  contingat,  vix  quis- 
quam,  modo  universum  huius  tcmporis  nisum 
qualibct  ex  parte  irretortis  oculis  persecutus 
sit,  incredibile  esse  ducet.  Inde  enim  a  Kan- 
tio,  quicquid  philosophiae  nomine  tentabatur, 
vcrac  cognitionis  augincntum  fuit;  et  quoties- 
cunquc  gradum  componcbant,  gradus  ficbat 
metae  propior.  Scd  illa  ipsa,  quae  hominum 
animos  movcbat,  futurae  pacis  spe  atque  ulti- 
mi  tcrmini  divinationc  factum  est,  ut  nou 
pauci  in  praepetcm  et  immaturam  operis  con- 
fectionem  inducercntur.  Q.uorum  ab  impetu 
ac  fervore  rem  dcfcndamus,  tranqulllam  et 
modicam  consummationcm  tucamur,  insipien- 
tiuin  contumeliis  cuin  totis  viribus  resistamus 
necesse  est.  Id  enim  cujusvis  honesti  atque 
ingcnui  hominis  munus  cst  et  officium.  Q,uam- 
obrcin  ne  hoc  quidem  rcticcmus,  inter  magi- 
strum  et  discipulos,  auctorem  etscholam  hodic 
magis,  quam  unquam,  esse  discernendum. 
Complurcs  eniin  sunt,  qui  hac  actate  immor- 
talcin   iaudcm   sibi  paravcrint,   neque   tamen 

impeclire  potuerint,  quominus  id,  quod  docue- 
runt,  ab  asscclis  in  detrimentum  veritatis  per- 
verterctur.  Itaque  illorum  quoquc,  qui  ab- 
stractionis  summam  confecerunt,  oleum  et 
opera  minime  perdita  babebuntur;  quippe 
quibus  praeceptum  ac  destinatum  fuisset,  ex- 
tremos  unius  lateris  fines  emetiri;  qua  re 
perpetrata,  vera  et  foecunda  doctrina  quasi 
ab  Ulixea  migratione  revcrsa,  nunc  eo  cer- 
tius  ac  citius,  si  non  aurcam  mcdiocritatem 
componere,  tamen  ro  oqO^op  iiicrov,  quod  dicunt, 
vel  rcm  acu  attingcre  possit. 

Nemo  enim  unquam,  nisi  discordia  qua- 
dam  ac  discrcpantia  supcriorum  doctorum  su- 
perata,  veros  certosque  in  pbilosophia  fccit 
progressus.  Supcrvacuum  cst,  tam  apertam 
rem  cxemplis  dcmonstrare.  Q,uid  quod  Kan- 
tius  ipse,  qui  bodicrnae  doctrinae  princcps 
ac  dux  jure  nominatur,  non  unum  sed  qua- 
tuor  antecessores  sub  ingenii  sui  jugum  ita 
cocgit,  ut  contrarii  intcr  se  atque  inimicissimi 
jam  ab  illo  juxta  se  positi  societatem  inirent 
placidissimam.  Nec  defucrunt,  qui  tunc  omnem 
pbilosopbiae  nisum  jam  consummatum  et  sum- 
mo  tanti  viri  iabore  ad  finem  usque  perductam 
scientiam  claris  vocibus  proclamarent.  Niliilo- 
secius  jam  ante  Kantium  et  juxta,  ipsi  notus 
simul   et   ignotus,    is   cxstitit,    cujus  verbis 

propheticis  et  quae  Sibyllino  potius  luco,  quam 
catbcdrae  academicae  essent  congrua,  novum 
ac  futurum   pbilosophiae    principium   tanquam 
spes   bona   ac   salus  vcntura  pracnuntiabatur. 
Q^uid  autem  dicam,  quod  Hegelius  de  nemine 
tam   aspcram   tuiit   sententiam,   tam  iniquam, 
quam   de   illo    ipso   Jo.  Ge.  Hamanno,   qucm 
Gocthius  prae  ceteris  summa  laude  exornavit. 
Scilicct   Gocthius,    deliciae    hujus   generis   et 
novissimae  scholae  vel  maxime  commendatus, 
futuri  quidem  temporis  homines  ab  Hamanno 
institutum  iri  atque  cmcndatum,   tot  pondcri- 
bus   quot  verbis  vaticinatus  est.     Nec  tamen 
mirandum.     Quis  enim  dubitabit,  quin  Satur- 
nus  magno  cum  iracundiae  fervore  ac  tumultu 
devoraverit    illum    ipsum  ''AoqaTov  vel  ''Aldriv, 
cui  destinatum  crat,  ut  posthac  una  cum  vivo 
fratre  Jove  fastidiosum  ac  molestum  chronici 
coeli  regcm  eviraret.     Nobis  autcm,    quorum 
inter   pia   desideria    id   cst,    ut    aurca   hacc, 
quam  diccbant,  Saturni  aetas  cum  rixis  Tita- 
nidarum  tandcm  cessct,  pacificum  ac  sobrium 
Jovis  imperium   quam  primum  oriatur,    prae- 
coci  illa  et  praccipiti  futurorum  numinum  inter- 
necione  dctcrreri  nequaquam  licebit.    Maxime 
namque  nobis  persuasum  est,    verum  ac  no- 
vum  philosophiae  progressum  fieri  non  posse, 
quin  principia  illa  quae  ex  tcmporibus  Kantii 

ac  Hamanni  adversissimis  vcstigiis  contra  se 
ipsa  stare  coeperunt,  ex  tanto  inimicitiae  rigore 
liberata,  liquefacta,  in  unam  cognitionis  spe- 
ciem  ac  formam  fuerint  conjuncta. 

ftuidquid    enim     recentiores    pliilosophati 
sunt,  nil  nisi  circumscriptio  vel  metatio  tem- 
poralis   seu   apparentis   essentiae    fuit.     Nam 
etsi  ista  essentia  in  apparitione  spiritus  nomi- 
natur,  tamen  dc  eo,  unde  spiritus  venit,  quid- 
nam  sit,  quomodo  eatenus  detiniatur  ac  linii- 
tetur  ut  certam  spiritus  naturam  induat,    hoc 
est,   de   aeterno   spiritus  numine  ac  principio 
nihii  innotuit.      Spiritus  enim  ipse ,   quatonus 
apparet,   duas  species   vel  frontes   vei   polos 
(ut  dicere  solent)  prae  se  fert.     Ab  una  parte 
illud   est,    quod    ad    spiritum   destinatum  est, 
quanquam    ipsum   non    est    spiritus;     quod  in 
xantA  vel  sinu  aeterni  rerum   connubii   spiri- 
tus  fit,  extra  vero  et  ante  hanc  intimam  con- 
junctionem   aliud   quid    sit   necesse   est.     Est 
enim  ille  semper  fugitivus,  semper  a  se  ipso 
attractus,  se  ipsum  repellenslxion,  qui  semet 
ipse  sequiturque  fugitque ;  qui  nisi  per  ncga- 
tionem    ac   compressionem   propriae    suae   ct 
aeternae    naturae    atque    essentiae    apparere 
non  potest;    scilicet  res  illa,   quae  nunquam 
alienis  oculis  imo  ne  suis  ipsius  quidem  con- 
spici    potest.       ftuid    enim    invisibilius     esse 

potest,  quam  numen  illius  spiritus,  qui  in 
apparcndo  ipso  non  apparet,  qui  tum  demum 
est,  cum  non  est?  Illud  autem  numen  vel 
aenigma  rcrum ,  an  ipsum  Nihil ,  Nihil  abso- 
lutum,  Nihil  positivum  nominari  debeat,  mihi 
quidem  hoc  loco  plane  incertum  esse  vide- 
tur;  neque  ullo  justo  argumento  illi  rem  suam 
vindicare  possunt,  qui  statim  et  extemplo 
dicunt:  Illud,  quod  apparet,  Nihil  est.  Om- 
nino  enim  cum  apparet,  hoc  est,  cum  cogi- 
tanti  animo  sese  conspicuum  facit  et  ostentat, 
tum  Nihil  est.  Sed  ex  hoc  ipso  concluden- 
dum  cst,  hunc  nonnisi  modum  existendi,  ne- 
quaquam  vero  unicam  ac  veram  numinis  es- 
sentiam  esse.  Itaque  rectius  rem  ita  definire 
possumus,  Nihil  esse  externum  numinis  la- 
tus;  internum  plane  incognitum  esse.  Et 
placuerit  forsitan,  intcrnum  latus  %o  elvai  no- 
minare.  Sed  ne  hoc  quidcm  juvat.  Elvai  enim 
jam  ipsa  nominatio  concretae  ac  compositae 
rei  est.  Illud  autem,  quod  quaerimus,  ante 
omnem  compositionem ,  simplicissimum  esse 
oportet ;  nec  tamen  idem  ac  Nihil.  Imo  contra 
Nihilo  inimicissimum  esse  videtur,  et  plane 
oppositum  et  abhorrcns  ab  eo.  Et  dum  sem- 
per  fugit,  nil  nisi  ipsum  Nihil  effugere  cona- 
tur.  Neque  enim  totius  rei  natura  atque  con- 
ditio  alio  modo  eftingi  cogitarive  potest.   Nam 

si  illa  prima  et  princeps  res  jam  ipsiim  Niliil 
esset,  iion  intelli^ciemus,  cur  aliud  quidquam 
fieri  vellet.     Nam   in  statu  Niliili,  si  pro  ra- 
tione  aeterna  sumitur,  jam  ipsa  quies  et  uni- 
tas  et  harmonia  et  beatitudo  continctur.    Ita- 
que  Nihil  absolutum  vel  positivum  non  exor- 
dium,  sed  finis  rerum  esse  dcbet;  nempe  illud 
Nihil,    quod    omnium   rerum   et  esscntiarum 
nXriQf^^lict  \n  semet  ipso  concludit.    Illud  autem, 
quod  primae  niateriae  oppositum  est,  et  cam 
ad   sunnnas   gravissimasquc   creationis  (odirag 
stimulat,   Nihil  privativum  et  temporale,  hoc 
est    ipsum  Vacuum  est.    Hoc  enim  est,  a  quo 
inco"^nitus  ille  rerum  sinus  scmpcr  rcfugit  et 
ad  parturientes   propriae  essentiae  concussus 
incitatur.     Eo  usque  autem  plasticas  vires  ex- 
tcndit,   donec  solidam  suam  et   conccntratam 
naturam  vacuo  ipsi  aequalcm  fecerit,  hoc  est, 
donec  positivum  Nihil  creatum  et  constitutum 
sit.     Id  autcm  in  prima  creationis  consumma- 
tione  et  pro  terrcstri  ratione  nil  nisi  spiritus 
hominis  ipse  est;    nequaquam   autem  spiritus 
Dei    cujus  historia  et  gcncsis  cum  his  termi- 
nis  nil  nisi  speciem  similitudinis  praefcrt. 

Alter  vero,  qucm  supra  diximus,  spiri- 
tualitatis  polus  in  ipsa  spiritus  existentia  (non 
numine)  ponendus  est.  Atqui  existentia  spi- 
ritus  est  conscientia.     Tum   cnim  existit  spi- 

rituSj  cum  sui  conscius  est,  hoc  est,  peracto 
et  perpetrato  connubio  fugitivae  materiae  cum 
natura  Nihili.  Utraque  enim  res  loco  suo 
ccdat  necesse  est;  neque  aliud  quidquam  ex 
numine  proprio  licet  iis  retinere,  nisi  naturam. 
lllud  vero,  quod  in  utroque  subjectum  et  ut  ita 
dicam  persona  naturae  est,  dcponant  necesse  est. 
Novaautem  nunc  ettemporalispersonajproae- 
ternis  illis^compositacst,  scilicet  ipsa  conscien- 
tia,  cujus  paupcrem  et  imbecillum  habitum  re- 
centiores  inde  a  Fichtio  jam  satis  supcrque  expo- 
suerunt.  Nam  in  hac  concreta  et  limitata  re, 
quac  conscicntia  vocatur ,  jam  vix  ullum  ae- 
ternarum  illarum  virium  ac  facultatum  vesti- 
gium  et  simulacrum  quaeri  potest.  Est  enim 
illud  ipsum  cerebrum ,  quod  conscientiae  re- 
ceptaculum  recte  habetur,  res  molestissimae 
imbecillitatis  et  immobilitatis.  Nihil  enim 
potest,  nisi  cogitare  et  iterum  cogitare;  et 
utique  jaceret  cum  omni  cogitatione,  nisi  in 
alia  et  externa  re,  nempe  corpore  humano, 
omnis  motus  ac  nisus  facultatem  ac  potentiam 
inveniret.  Itaque  in  conscientia  ipsa  nihil 
puri  et  aeterni  amplius  apparet;  quamobrem 
terminum  illuni  in  rebus  divinis  adhiberi  et 
numini  cuidam  aeterno  conscientiam  adscribi, 
omnes  recentiores  philosoplii  jure  meritoque 
vetuerunt,  et  pro  sua  quisque  parte  constanter 

ac  viriliter  vel  atheismi  periculum  et  crimcn 
suscipere,  quam  in  culpa  violatae  philosoplii- 
cae  majestatis  esse  maluerunt. 

Quodsi  necessario  ex  his  praemissis  se- 
quitur,  ea  quae  hucusque  tentata  fuerit  me- 
thodo  circumscriptum  esse  spiritum  non  aeter- 
num,  sed  humanum  vel  temporalem,  id  ante 
omnia  disciplinae  nostrae  imperetur  necesse 
est  5  ne  fictitiis  dialecticorum  artificiis  ipsi 
persuadeatur,  quidquam  de  divino  numinc  vel 
spiritu  adhuc  cognitum  et  repertum  esse.  Pari 
enim  severitate  Kantius  olim  philosophos  jus- 
sit,  solitos  egredi  fines,  et  falsa  ovatione 
inanibusque  gaudiis  depressis,  simulatam  victo- 
riae  speciem  deponere,  clamorem  sistere,  ad 
novos  progressus  gradus  suos  accclerare.  At- 
que  ingenua  illa  Kantianae  abstractionis  vis 
utinam  reviviscat,  ut  ille,  quem  ipse  respuit, 
pseudoidealismus  ad  extrema  realismi  prin- 
cipia  reprimatur,  et  ex  his  more  veterum  recte 
ac  modeste  cognitis  ac  receptis,  ad  proprium 
et  verum  idealismum  semet  ipse  progeneret. 
Neque  id  tam  difficile  esse  videtur,  quam 
multi  declamant.  Nam  ille  ipse,  qui  ab  idea- 
listis  describitur,  promotus  logicus  vel  inces- 
sus  cogitationum  quodammodo  ex  divino  nu- 
mine  ferre  debet  principium  ac  causam.  Cum- 
que    inter   omnes,    tanquam    omnis    scientiae 

axioma  et  postulatum,  constet,  in  natura  non 
dari  saltum,  haud  immodicae  videtur  esse 
fiduciae,  hac  via  aliquid,  si  non  de  persona, 
certe  de  natura  dei  cognoscere,  itaque  ad 
vera  rerum  principia  ascendere.  Ubi  enim 
motus  quidam  et  progressus  est  (est  autem 
etiam  in  his  internis  rebus),  prius  non  sine 
posteriori,  posterius  non  sine  priori  cogitare 
licet;  neque  enim  deerunt  in  effectu  vestigia 
purae  facultatis,  neque  in  ipsa  causa  futurae 
propagationis  semina. 

Q.uae  cum  ita  sint,  quid  impcdit,  quo- 
minus  ex  iisdem  modis  ac  formis,  a  quibus 
Kantius  egressus  est,  vera  philosophandi  iui- 
tia  quaeramus?  Spatium  namque  et  Tcmpus 
illi  visa  sunt  extrema  disccptationis  funda- 
nieuta.  Universam  externi  mundi  copiam  ac 
varietatem  pro  sui  argumenti  ratione  in  duas 
illas  notiones  compressit;  nondum  divinare 
ausus,  etiam  hanc  dyadem  ad  unitatis  speciem 
csse  coagulandam.  Nam  revera  idem  est 
spatium,  quod  tempus  est;  spatium  enim  niliil 
est,  nisi  temporalis  motus,  ad  firmam  et  con- 
cretam  existentiam  ac  formam  coactus.  Tem- 
pus  autem,  quod  Kantius  nulla  nisi  lineae  rectae 
specie  ac  natura  comprehendi  posse  fatetur, 
nil  est  nisi  successus  ipse  spatialium  reactio- 
num,    quae   contra   illam   stabiliendi  vim   ac 

potentiam  fiunt.     Sed  haec  descriptio,  qua  nil 
promtiua  esse  videtur,  ab  ipsa  Kantii  metliodo 
abhorruit;  quippe  quac  in  perpetua  intuitionis 
fuga  constiterit.    Itaque  tota  ejus  doctrina  nil 
nisi   sempiternus   recessus   est,    quo  ab  ipsis 
rerum  statibus  ac  formis  in  notionis  substan- 
tiam  sese  recepit  et  cochleae  instar  contraxit. 
Attamen    haud    minorem    rcm,    quam   ipsam 
cogitandi   genesin    et  cogitantis   numinis  con- 
ceptionem    hac    via    quaesivit.       Fore    igitur 
praescivit,   ut   hac   recedendi    et   contrahendi 
methodo  numen  existeret   et  appareret.     Ast 
unde  haec  praescientia?     Quidnam  est,  quod 
cogitando  hanc  viam  apcruit,   imo  praecepit? 
Respondebit   quispiam:     Cogitatio    sibi    ipsa. 
Atqui  cogitatio  nil  est,  nisi  haec  via;  ot  plus 
quam  ridiculum   foret   dicere:    viam  ipsam  in 
via  progredi;   viam  a  via  ipsa  aperiri.     Ergo 
a  priori  postulatur,  neque  amplius  demonstrari 
potest,  cur  numen  cogitans  hac  via  procedat. 
Q,uid   autem    est  hoc,    a  priori  postulare?    a 
priori    cognoscere?      Nam   illa   ipsa   notio   a 
multis   abusive   et   plane   perverae  usurpatur. 
A  priori  certum  id  est,  quod  non  in  se,  sed 
in  priori  habeat  certitudinis  fundamentum,  ita 
autem,  ut  id  ipsum  prius  ab  co  non  discerni 
possit.     Illud  igitur,  quod  cum  priori  seu  cum 
causa   sua   unum   idemque   est,    id   solum   a 

priori  certum  est.  Ergo  nihil  extat  a  priori, 
nisi  quod  sensu  quodam  causa  sui  est.  Atqui 
spiritus  humanus,  quatenus  in  cogitando  causa 
sui  cst,  extat  a  priori;  quatenus  autem  in 
cxistendo  non  idem  est  cum  priori  suo,  nova 
statim  quaeatio  oritur:  quid  sit  illud  prius, 
quod  nondum  omnibus  numeris  ac  modis  cum 
spiritu  unum  idemque  factum  sit? 

Est  autem  inter  gravissimos   philosopho- 

rum  crrores  referendum ,    quod  iusto  saepius 

a  primis    notionum   clcmentis   ct   incunabulis 

ad  ultima   quaequc   ct  remotissima  transsilic- 

bant;    pictorum  non  dissimilcs,   qui  per  ludi- 

brium   humanas    imagincs    capite    ct  pcdibus, 

omisso   reliquo  mcmbrorum  nexu  componunt. 

Ilujusmodi    cnim    imagincm   nos  quoquc  con- 

strucrcmus,    si   ita   ratiocinando  pergcrcmus: 

Illud,  quod  in  spatio  ac  temporc  sc  disposuit, 

ipse  Deus   est.     Deus  cst  unitas  vel  indiffe- 

rentia  spatii  ac  tcmporis.     Eodcm  enim  jurc, 

vel  majori,  dicas:    lllud,  quod  spatio  ac  tem- 

pori  substat,    Dcum  non  cssc,    sed    dvrl&eop 

quiddam.     Deum   autem   illo  ipso  actu  deum 

csse,   quo   hoc  dyTlO^eov    sibi   subjiciat,    et  in 

contrarietatem    spatii   ac    temporis  frangat   et 

dissecet.     Sed  nc  hoc  quidem  cum  justa  cog- 

nitionc  congruit.      Q^uacritur   cnim    cxtcmplo, 

unde    ct   ubi   illud    crcationis   substratum  sit: 

utrum  extra  deum,  sed  ab  eo  per  accidentem 
modum  gubernatum,  an  ex  deo  ipso  et  apud 
deum,  substantiali  ratione  ab  eo  possessum. 
Et  hanc  quaestiones  et  alias  innumeras  innu- 
meris  modis  solvere  possis,  dummodo  pura 
abstractione  et  dialecticis  artificiis  sis  conten- 
tus.  Nos  autem  petimus  unam  ac  veram  re- 
sponsionem;  quae  minimc  ex  purae  notionis 
variabiii  et  mutabili  natura,  sed  ex  ipsius 
naturae  firma  et  incorrupta  notione,  vel,  ne 
facetias  loqui  videamur,  ex  rerum  historia  et 
successu  haurienda  est. 

Nunquam  verius  quidquam  dictum  est, 
quam  quod  Rantius  (Krit.  R.  V.  p.  70.)  his 
fere  verbis  profert.  Si  quis,  ait,  spatium  ac 
tempus  in  numero  vere  accideutium  velit  ha- 
bere,  ita  ut  utrumque  in  rebus  proprie  inesse 
statuatur,  ideoque  doceat,  duas  esse  infinitas 
res  5  quae  neque  substantiae  sint ,  neque  sub- 
stantiis  inhaerentia,  attamen  vere  existant, 
imo  necessariam  omnis  existentiae  conditio- 
nem  contineant,  et  restent,  etiamsi  res  ce- 
terae  radicitus  extinguantur ,  quid ,  quacso, 
ineptius  esse  possit?  Nonne  sua  cuique  vita 
et  substantia,  si  tali  portento  ac  prodigio, 
quale  tempus  reale  est,  fulcitur,  in  purara 
fictionem  permutata  videatur  necesse  est?  — 
Et   haec    quidem  Rantius    vere   ac  verissime. 

Cur  autem  in  eo  constitit?  Nonne  statim  per- 
gere  et  ita  concludere  debebat:  Concretum 
vel  reale  spatium  omnino  cogitari  non  potest; 
atqui  res  singulae  cogitantur  in  spatio;  ergo 
id  quod  cogitari  non  potest,  ipse  sinus  est 
ac  gremium  omnium  rerum.  Et  quia  id 
per  se  cogitari  nequit,  cogitatur  in  singulis 
rebus.  Ergo  rerum  cogitatio  necessario  gigni- 
tur  ex  eo,  quod  spatii  realitas  cogitari  non 
potest.  Impossibilitas  scilicet  concreti  spatii 
gignit  rerum  necessitudinem.  Atqui  concre- 
tum  spatium  idem  est  ac  vacuum.  Ergo  im- 
possibilitas  Vacui  causa  rerum  est.  Q,uid 
autem  hucusque  cognovimus?  Semper  idem 
diximus.  A  =  A.  Id  autem  magni  aestimare 
non  possumus.  Verae  enim  cognitionis  schema 
svnthesis  est ,  A  =  B.  Q^uodsi  synthetica 
notione  potiri  vellemus,  ita  pergendum  esset: 
Si  spatium  se  ipsum  vult  cogitare,  hoc  est, 
sui  conscium  esse,  hoc  est,  revera  esse,  ne- 
cessario  per  res  singulas  se  cogitare  debet. 
Id  autem  hoc  loco  nil  nisi  dialecticum  arti- 
ficium  esset.  Sinamus  igitur,  praesertim  cum 
jam  monstratum  sit,  quod  monstrare  volui- 
mus;  scilicet,  Kantii  abstractionem  in  sua 
ipsius  natura  aliquid  habere,  quod  rursus  ad 
realitatem  spectat,  imo  repellatur. 

Simili   autem    modo   in  logica  transscen- 

dcntali  notionibus,  conccptibus,  judiciia  ipsis 
forma  vel  figura  actionis  seu  niotionis  cujus- 
dam  a  Kantio  imprimitur.  Deinde  statuit  re- 
lationem  et  connexum  quendam  inter  judicio- 
rum  singulorum  partes.  Q,uid  quod  pars  ipsa 
nisi  in  spatio  cogitari  non  potest.  Et  statuit 
consequentiara  ac  causalitatcm  notionum ;  quac 
rursus  sinc  tcmporc  cogitari  ncqueunt.  Nequc 
ignorat  hoc  vir  tantae  sagacitatis;  ipse  potius 
scripsit:  Sine  aesthetico  intuitu  formulae  lo- 
gicae  omnino  vacuae  essent.  Vacuum  auteni 
in  cogitatione  non  minus  quam  in  spatio  idem 
ac  nihil  est.  Ergo,  ait  Kantius,  semper  ad 
Synthesin  propellimur.  Synthesis  autem  ex 
caeca  quadam  scd  necessaria  animi  facultate, 
nempe  imagiuatione ,  oritur.  Q,uibus  verbis 
idem  de  cogitando  concessum  est,  quod  supra 
de  spatio  ac  tempore  praedicabatur.  Scilicet 
cogitandi  vis  ac  facultas  semet  ipsa  possiderc 
vel  constituere  nullo  modo  potest,  antequam 
ex  temporali  vel  spatiali  succcssione  seu  mo- 
tione  matcriam  existendi  sumserit.  Ergo  co- 
gitatio  quoque  per  se  non  est ;  sed  vera  ejus 
et  concreta  existentia  ex  eo  gignitur,  quod 
extra  eam  concretum  ac  reale  est.  Attamen 
est  aliquid  cogitatio ;  nam  si  omnino  nihil  esset, 
etiam  per  reales  motiones  existcre  non  posset. 
Ergo  est,  et  non  est.     Q,uod   vero   nunc   dc 


29 

cogitationc  concedendum  est,  antca  de  reali- 
tate  spatii  quoque  et  temporis  concedenduni 
erat:  est,  ct  non  est.  Quod  quid  sibi  velit, 
attcnto  lectori  non  absconditum  erit. 

Et  hacc  quidem  hactenus.  Possemus 
quidcm,  si  per  hujus  loci  fines  liceret,  hanc 
deductionem  per  omnem  criticae  philosophiae 
conatum  et  per  quaelibet  Kantii  scripta  facile 
perducere.  Et  proposul  mihi,  alio  et  ampliori 
loco  tale  perficcre,  ita  quidem^  ut  mcrita 
illius  viri,  quae  nuper  paene  obruta  sunt 
ingratissima  oblivione,  aequalibus  nova  luce 
aperiantur.  Nam  ex  mea  quidem  sententia 
ncmo  philosophorum  est,  qui  dux  juventutis 
aptior  et  melior  possit  nominari,  cujusque  ex 
scriptis  magis  solida  et  sobria  huius  studii 
incrementa  possint  hauriri,  quam  Kantius. 
Summa  vcro  huius  laudis  documcnta,  et  quae 
simul  optima  et  gravissima  novae  methodi 
auxilia  contincant,  quaerenda  sunt  ex  illa 
Critices  parte,  quae  de  ideis  disputat,  quae- 
que  in  memorabilcm  desinit  confessionem, 
quam  quominus  his  verbis  reddere  coner,  de- 
negare  mihi  non  possum.  Quamvis  rationi 
humanae,  ait,  per  tria  elementa,  scilicet  in- 
tuitum  5  conceptum  et  ideam,  tales  cognoscendi 
fontes  sint  aperti,  qualcs  ab  omnibus  expe- 
rientiae   finibus   ac  modis  omnino  liberati   et 

reducti  csse  videantur,  perfccta  tamen  nunc 
critica  inquisitionc  constat  ct  apparct,  illani 
ratioais  libertatem  nullam  cssc  ultra  rcalitatis 
expcricntiam  ct  cxtra  possibilitatcm,  ncquc 
alia  dc  causa  summam  illam  cognosccndi  fa- 
cultatcm  mcnti  essc  inditam,  quam  ut  natu- 
ram  ipsam  usquc  in  intima  loca  pcrsequatur 
atque  invcstigct,  adhibitis  omnibns,  quae 
menti  imbuta  sunt,  unitatis  principiis,  inprimis 
illo,  quo  gravius  et  altius  cogitari  nequit, 
telcologico  scilicctj  ncquaquam  autem  cx- 
tra  naturam  ct  ultra  tcndat  ac  intatur,  cujus 
extra  fincs  ni!  nisi  vacuum  ipsum  possit  in- 
veniri.  (p.  730.) 

Rcstat,  ut  paucis  ostendam,  quantum  talis 
mcthodus,  qua  philosophia  ccrtis  circumscri- 
bitur  fmibus,  rcliquis  disciplinis  afTcrat  mo- 
mentum.  Illa  namquc  constituta,  cum  ipsa 
philosophia  ultro  univcrsam  rcrum  copiam  ct 
inprimis  historicarum  ac  posilivarum  scientia- 
rum  auctoritatcm  summa  cum  verecundia 
agnoverit,  non  erit  amplius,  cur  timcamus, 
ne  flrmae  et  apertae  cognitioncs  per  ambi- 
guas  Scholasticorum  dcfinitioncs  et  limitatio- 
ncs,  vel  pcr  immodica  Theosophorum  somnia 
et  commenta  perturbcntur.  Prac  cetcris  autem 
Theologi  suam  disciplinam  munitam  ac  serva- 
tam  videbunt.    Nam  divinarum  rcrum  cognitio 

et  experientia,  quae  huic  doctrinae  tradita 
est,  minime  logicis  quibusdam  formulis  con- 
cludi  ct  c  solo  intcllcctu  clici  posse  mox 
inter  omncs  constabit;  siquidem  quodlibet  co- 
gitatum  ex  reali  principio  oriatur  neccssc  sit. 
Nam  omnis  cogitationis  una  eademque  lex  est. 
Et  si  dcum  cogitas,  codcm  modo  ct  eadcm 
via  notioncs  concipias  ncccsse  cst,  ac  si  aliud 
quid  cogites.  Atqui  cogitatio  sine  concordia 
quadam  interna  cum  principio  materiali  cxi- 
stcre  omnino  non  potest.  Ubi  enim  hanc 
concordiam  cum  formis  intuitionis  sustulcris, 
abstracta  quoquc  cogitatio  argumento,  matcria, 
vcritate  carct.  (Cf.  Kant.  Crit.  Ed.  III.  p.  102 
sq.).  Q.uamobrem  jam  supra  monuimus,  pu- 
ram  ct  evacuatam  cogitationem  idem  ac  nihil 
essc.  Ergo  dcus  quoquc  cogitari  ncquit,  nisi 
cadem  illa  conditione;  scilicct  ut  realis  quae- 
dam  concordia  vcl  configuratio  antcccdat. 
Uuicquid  autem  sine  tali  cogitatur,  vacua  ne- 
que  veri  scd  falsi  numinis  cogitatio  est.  Et 
si  quae  de  rebus  divinis  hujusmodi  falsae 
cogitationcs  cxtant,  aliam  non  habcnt  origi- 
nem,  nisi  ex  divcrsis  ct  variis  configurationis 
vel  concordiac  illius  modis.  Q^uod  si  ncgas, 
hoc  contendas  oportcbit,  quamvis  abstractam 
cogitationem  pcr  se  aequalem  cssc  cogitationi 
dci,  ita  ut,  qnaecunquc  intuitionis  forma  a  te 
abstracta  ratione  et  mcthodo  cogitetur,  in  ca 
jam  dcus  ipsc  cogitatus  sit.  Exemplo  utar. 
Ubi  rerum  varictatein  per  spatia  ac  tempora 
dislocatam  cogitcs,  ita  dcum  cogitasse  tibi 
iion  yidcris;  sin  unitatem,  deuin  cogitasse  tibi 
vidcris.     Et   si  diversa  cogitcs  spatia,   dcum 

non  cogitaveris;  sin  spatium  absolutum  vel 
ipsum  vacuum,  deum  cogitavcris.^  Q^uod  quanto 
ct  quali  ex  errore  natum  sit,  jam  supra  dc- 
nionstravimus.  Tali  enim  opinione  divino 
numini  minus  quam  ulli  tribuitur.  Uuid  cnim 
ausit  aliquis  ita  definire,  ut  nibil  esse  dicat, 
nisi  formam  cogitationis?  Dci  autem  notio- 
ncm  ita  dcfinire  audent.  Et  omncm  rem  cum 
ab  hoc  vcl  illo  existentiae  suae  modo  disccr- 
nendam  esse  doceamur,  dcum  non  disccrncn- 
dum  esse  doccmur.  4uid  quod  deum  non 
solum  cum  modis  vel  attributis  suis,  sed 
etiam  cum  operibus  ac  creaturis  unum  esse 
volunt;  ita  ut  summam  divini  numinis  per- 
fectioncQi  cam  pracdicent,  quae  angustissima 
necessitas  et  extremae  libertatis  mors  est. 
Unde  theologicis  scientiis  quantum  dctiimenti 
ac  damni  sit  allatum ,  jamdiu  peritis  comper- 
tum  est.  Inde  etiam  falsus  scepticismus  ori- 
gincm  duxit.  Nam  falsus  scepticismus  is  est, 
quo  propterea  de  dei  existcntia  dubitatur, 
quia  deus  a  rebus  discerni  ncqucat.  Verus 
autem  scepticismus  is  est,  quo  in  ipso  numine 
talis  ac  tanta  ponitur  vis  ac  vita,  ut  praeter 
solam  essentiam  existcntia  non  possit  cogi- 
tari.  Talcm  ad  sccpticismum,  quo  cx  fortuita 
rerum  natura  ipsius  numinis  libcrtas  ac  poten- 
tia  cognoscitur  et  agnoscitur,  si  quis  philoso- 
phiam  provehet,  is  niajorem,  quam  multi 
hodie  credant,  scientiis  singulis  utilitatcm 
afFeret,  et  multam  inter  eas  pacem  con- 
ciliabit. 

T  H  E  S  E  S. 


1.  Omnis  scientia  historia  est. 

2.  Historia  nisi  per  motum  voluntatis  non  est. 

3.  Id  quod  bistoriae  principium  est,  pLilosophiae  quoque 
recte   habetur. 

4.  Spinoza  roluntatem   male    definivit;    unde    doctrinae 
ejus  vitiositas. 

5.  Pantheismus  a  philosophis  nondum  superatus  est. 

6.  Kantius  rationem  facultatem  ingenii  summam  nomina- 
vit,  nec  tamen  summam  habuit. 

7.  Discretio    est  motus ;     motus    est   negatio  -,    negatio 
est  positio. 

8.  Polytheismus  semper  Tritheismus  est. 

9.  Monotheismus  philosophicus  a  Monotheismo  theologico 
non  materia,  sed  forma  diflfert. 

10.  Si  deus  se  cogitare  vult  tanquam  deum,  duplicem  se, 
ponit;  et  si  duplex  positus  est,  tum  demum  cogitat 
se  tanquam  unum. 

11.  Absolutum  dei  numen  non  centrum,  sed  peripheria 
divinae  naturae  est. 

12.  Centrum  est  persoualitas. 

13. 
14. 
15. 
16. 

17. 

18. 
19. 

20. 

21. 
22. 
23. 

24. 

25. 


Aseittis  divioa  non  initio,  sed  in  fine  ponenda  est. 

Oinnia  attributa  sunt  unum  in  deo,  uon  idem. 

Si  creatio  esset  aeterna,  deus  ipse  temporalis  foret. 

Aut  deus  est  creator  mundi,  aut  mundus  creator  dei; 
tertium  non  datur. 

dui  dcuni  ct  mundum  uno  momento  ponunt,    ii   pro- 
prium  et  diabolicum  dualismum  doceut. 

Successio  est  vita;    simultaneitas  est  mors. 

Si  deus  vita  est,  a  successione  semet  ipse  excludere 
Don  vult. 

Quod  Kantius  schema  nominat ,    a  Platonis  idea  non 
differt. 

Corpus  non  minus  quam  anima  sioiplex  est. 

Logica  a  Grammatica  non  seceroeBda. 

Omnes  cogitationes ,    etiam  mathematirae  et  logicae, 
ex  physicis  conditionibus  ac  caesis  exortae  suat. 

Extat  divioum  jus  dubitandi,  siquidem  siue  duUkatione 
Dulla  coguitio   est. 

^  era  principia  omuium  rerum  veri  quoque  fioes  suot. 


